
ZAPISNIK
        s 34. sjednice Vijeća Gradske četvrti Črnomerec,
održane 11. prosinca 2019. u prostorijama Područnog ureda Črnomerec, Trg                          	                 Francuske Republike 15/1, s početkom u 15:30 sati



Nazočni članovi Vijeća Gradske četvrti Črnomerec:  Ljiljana Peršinec, Zdravko Banožić, Dragutin Buden, Tomislav Domes, Vlado Crkvenac, Maja Čižić, Josip Jelić, Hana Jušić, Tomislav Kolačny, Branko Matun, Ana Marija Pilaš, Siniša Ružić i Miroslav Šurbek 

Nenazočni članovi Vijeća Gradske četvrti Črnomerec: Tamara Čubretović i Martin Postružin

Ostali nazočni: Branko Ferina, potpredsjednik VMO Medvedgrad, Marko Grbeš, predsjednik VMO Gornja Kustošija, Snježana Ordanić, voditeljica Područnog odsjeka Črnomerec, Maja Mateša, stručna savjetnica za rad mjesne samouprave i Vlasta Simon Bebek stručni savjetnik za rad mjesne samouprave.

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da je prisutno 13 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 33. sjednice na glasovanje.

S 12 glasova ZA i jednim PROTIV usvojen Zapisnik s 33. sjednice VGČ Črnomerec.

Predsjednik daje dopunu dnevnog reda da točka 8. bude Prijedlog Zaključka o očitovanju na prijedlog lokacije za reciklažno dvorište, Ilica 335, k.č. 1956/2, 1952, 1953/1, 1972, dijelom k.č. 1954, 1961/1, 1970  1971 k.o. Vrapče. 
Predsjednik pita tko je za takvu dopunu dnevnog reda.
S 10 glasova ZA, jednim PROTUIV i dva SUZDRŽANA usvojena dopuna dnevnog reda.
Predsjednik čita dnevni red te ga daje na glasovanje.

Jednoglasno usvojen slijedeći

				                 dnevni red:


1. Zaključak o izmjeni Plana komunalnih aktivnosti Gradske četvrti Črnomerec 2019.
2. Prijedlog  nove regulacije prometa Vrhovec – Antunovac – donošenje zaključka 
3. Prijedlog kandidata za suce porotnike Općinskog suda u Novom Zagrebu
4. Kustošijanska – Grgićev put, postavljanje uspornika – donošenje zaključaka
5. Ulica Nad lipom, postavljanje prometnog znaka – donošenje zaključka
6. Autobusna linija Mandaličina  - Vrhovec, učestalije prometovanje – donošenje zaključka
7. Ulica Cerovac - Orahovac, nova regulacija prometa – donošenje zaključka
8. Prijedlog Zaključka o očitovanju na prijedlog lokacije za reciklažno dvorište k.č. 1954, 1961/1, 1970 i 1971 k.o. Vrapče
9. Prijedlog Zaključka o prijedlogu lokacija za smještaj reciklažnog dvorišta
10. Informacije, pitanja i prijedlozi






Ad.1. Zaključak o izmjeni Plana komunalnih aktivnosti Gradske četvrti Črnomerec 2019.

Predsjednik kratko obrazlaže zbog čega je došlo do izmjene Plana komunalnih aktivnosti te koje su to. 

U raspravi sudjelovali: Siniša Ružić, Maja Čižić, Snježana Ordanić, Vlado Crkvenac, Ljiljana Peršinec, Hana Jušić, Tomislav Domes, 

Predsjednik daje prijedlog Zaključka na glasovanje.

S 10 glasova ZA, 2 PROTIV i 1 SUZDRŽANIM usvojen Zaključak o izmjeni Plana komunalnih aktivnosti Gradske četvrti Črnomerec koji je prilog Zapisniku.


Ad.2. Prijedlog  nove regulacije prometa Vrhovec – Antunovac

Predsjednik  preedlaže da se usvoji Zaključak mjesnog Odbora Šestinski dol-Vrhovec te otvara raspravu.
Obzirom da se nitko ne javlja za raspravu predsjednik daje prijedlog Zaključka na glasovanje.
Jednoglasno usvojen slijedeći

    Z A K LJ U Č A K
           o prijedlogu uspostave nove prometne regulacije Vrhovec, Antunovac 
 
1. Vijeće Gradske četvrti je raspravljalo o prijedlogu nadležnog ureda, Sektora za promet i Zaključku Vijeća Mjesnog odbora Šestinski dol – Vrhovec, o uspostavi nove prometne regulacije u ulicama Vrhovec i Antunovac.

1. Vijeće podržava Zaključak Vijeća Mjesnog odbora Šestinski dol – Vrhovec o uspostavi nove regulacije prometa u ulicama Vrhovec i Antunovac.

1. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje. 


Ad.3. Prijedlog kandidata za suce porotnike Općinskog suda u Novom Zagrebu

Predsjednik pita da li ima prijedloga za suce porotnike Općinskog suda u Novom Zagrebu.
Predsjednik konstatira da nema prijedloga za suce porotnike Općinskog suda u Novom Zagrebu.

	      Ad.4. Kustošijanska – Grgićev put, postavljanje uspornika

Predsjednik kratko obrazlaže traženo te otvara raspravu.
U raspravi sudjelovali: Josip Jelić, Maja Čižić i Snježana Ordanić.
Predsjednik daje prijedlog Zaključka na glasovanje.

Jednoglasno usvojen slijedeći


               Z A K LJ U Č A K
             o mišljenu na postavljanju uspornika, Kustošijanska ulica – Grgićev put 

1. Vijeće je razmotrilo dopis  Gradskog ureda za prostorno uređenje, izgradnju Grada, graditeljstvo, komunalne poslove i promet, Zaključak Vijeća Mjesnog odbora Gornje Kustošije  o postavljanju uspornika u Kustošijanskoj ulici kod ulice Grgićev put.  

2.  Vijeće ne podržava postavljanje uspornika u Kustošijanskoj ulici kod ulice Grgićev put. Vijeće je mišljenja da je uspornike potrebno postaviti samo u blizini vrtića, škola, bolnica, domova zdravlja.    

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje. 


Ad.5. Ulica Nad lipom, postavljanje prometnog znaka

Predsjednik kaže da je Vijeće Mjesnog odbora Šestinki dol-Vrhovec donijelo pozitivno mišljenje na traženo te otvara raspravu.
Obzirom da se nitko ne javlja za raspravu predsjednik daje prijedlog Zaključka na glasovanje.
Jednoglasno usvojen slijedeći
Z A K LJ U Č A K
            o prijedlogu postavljanja prometnog znaka „slijepa ulica“ u ulici Nad lipom  

1. Vijeće je razmotrilo Zaključak Vijeća Mjesnog odbora Šestinski dol – Vrhovec, kojim se traži postavljanje prometnog znaka „slijepa ulica“ u ulici Nad lipom kod kbr. 12B.  

2.Vijeće predlaže postavljanje prometnog znaka C70 „slijepa ulica“ na navedenoj lokaciji.

3.Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.  



	Ad. 6.  Autobusna linija Mandaličina  - Vrhovec, učestalije prometovanje

Predsjednik kaže da je Vijeća Mjesnog odbora Šestinski dol – Vrhovec prihvatio traženo.
Obzirom da se nitko ne javlja za riječ Predsjednik daje prijedlog Zaključka na glasovanje.

Jednoglasno usvojen slijedeći



Z A K LJ U Č A K
o prijedlogu novog voznog reda autobusne linije
129B Mandaličina - Vrhovec

1. Vijeće je razmotrilo Zaključak Vijeća Mjesnog odbora  Šestinski dol – Vrhovec kojim se traži prometovanje autobusa na liniji 129B Mandaličina – Vrhovec, svakih 30 minuta, a u periodu od 13:00 do 18:00 sati svakih 20 minuta.   

2. Vijeće smatra da je Zaključak Vijeća Mjesnog odbora opravdan te predlaže uvođenje još jednog autobusa obzirom da bi promjena voznog reda linije 129B bila na štetu linije 129A.  

3. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet, i Zagrebačkom električnom tramvaju, d.o.o.  na daljnje postupanje.  


	Ad.7. Ulica Cerovac - Orahovac, nova regulacija prometa

Predsjednik kratko obrazlaže traženo te otvara raspravu.
U raspravi sudjelovali: Josip Jelić, Branko Matun, Dragutin Buden, Snježana Ordanić i Vlado Crkvenac.
Predsjednik daje prijedlog Zaključka na glasovanje.

Jednoglasno usvojen slijedeći

               Z A K LJ U Č A K
             o prijedlogu regulacije prometa ulica Cerovac 20 – Orahovac 22 

1. Vijeće je raspravljalo o zahtjevu stanara i Zaključku Vijeća Mjesnog odbora Šestinski dol - Vrhovec o prijedlogu regulacije prometa ulica Cerovac 20 –Orahovac 22.  

2.  Vijeće traži da se uz prometni znak jednosmjeran promet postavi dopunska ploča „osim stanara Orahovac 8 i 22“ .  

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje. 

Ad.8. Prijedlog Zaključka o očitovanju na prijedlog lokacije za reciklažno dvorište k.č. 1954, 1961/1, 1970 i 1971 k.o. Vrapče

Predsjednik kaže da je Vijeće u nekoliko navrata davalo prijedloge za reciklažno dvorište i za mobilna reciklažna dvorišta te čita predložene lokacije.
U raspravi sudjelovali: Vlado Crkvenca, Branko Matun, Maja Čižić i Josip Jelić
Predsjednik daje prijedlog Zaključka na glasovanje.

Jednoglasno usvojen slijedeći


Z A K LJ U Č A K 
		   o očitovanju na prijedlog lokacije za reciklažno dvorište, 
       k.č. 1956/2, 1952, 1953/1, 1972, dijelom k.č. 1954, 1961/1, 1970 i 1971 k.o. Vrapče 


1. Vijeće je raspravljalo o prijedlogu Zagrebačkog holdinga d.o.o. Podružnice Čistoća, za postavljanje reciklažnog dvorišta  na k.č. 1956/2, 1952, 1953/1, 1972, dijelom k.č. 1954, 1961/1, 1970 i 1971 k.o. Vrapče, Ilica. 
 
2.  Vijeće nije suglasno sa navedenom lokacijom. 

3.  Ovaj Zaključak dostaviti će se Gradskom uredu za mjesnu samoupravu.  

Predsjednik daje prijedlog Zaključka na glasovanje
Jednoglasno usvojen slijedeći


Z A K LJ U Č A K 
		   o prijedlogu lokacija za smještaj reciklažnog dvorišta 

1.Vijeće predlaže slijedeće lokacije  za  smještaj fiksnog reciklažnog dvorišta: 

-    Gradiščanska ulica (iza Doma zdravlja Zagreb zapad) na 
k. č. 3191 ( 994 m²), k.č. 3190/1 (289 m²), k. č. 3190/2 (124 m²), k. č. 3192 (663 m²)  i k. č. 3193 (190 m²)  k.o. Črnomerec.

· Ilica iza kbr. 231 k. č. 3078 (1597  m²)  k.o. Črnomerec

2. Ovaj Zaključak dostaviti će se Gradskom uredu za mjesnu samoupravu.  



Ad.9. Informacije, pitanja i prijedlozi

Predsjednik kratko obrazlaže materijale koje su vijećnici dobili za sjednicu.
Obzirom da se nitko ne javlja za riječ predsjednik zatvara sjednicu.
 
Sjednica je završila u 16.50 sati.


Zapisnik sastavila:
Natalija Vidak

								        Predsjednik Vijeća 
                                                                                         	             Gradske četvrti Črnomerec

								     Josip Jelić, mag. ing.

KLASA: 026-02/19-001/436
URBROJ: 251-06-11-3-19-3 
Zagreb, 15. listopada 2019.			

